section_heading: Podaci za hrvatsku povijest u Venetskoj kronici
paragraph_text: Godine 872., Saraceni su isplovili s otoka Krete i opustošili neke gradove u Dalmaciji, a napali su i otok Brač. Uzbunjeni Mlečani poslali su mornaricu do Istre, kako bi se osigurali u slučaju napada Saracena na Veneciju, ali tamo su ih dočekali Slaveni (Hrvati) i napali mletačko brodovlje. Kada je 875. godine umro franački car Ludovik, Saraceni su pokušali osvojiti Grado, a "najgora plemena Slavena (Hrvata) i Dalmatinaca" počela su pljačkati istarsku pokrajinu te su poharali gradove Umag, Novigrad,Sipar i Rovinj. Međutim, dočekao ih je na moru dužd Urso I. i teško porazio, nakon čega je razvrgnuo prethodni savez između Slavena i Mlečana. Poslije smrti kneza Domagoja, "najgoreg kneza Slavena", Urso i njegov sin Ivan, sklopili su mir s Hrvatima, ali su ostali u neprijateljstvu s Neretvanima, na koje su poslali vojsku.<ref>Klaić, Nada, Izvori za hrvatsku povijest do 1526. godine, str. 24.-25.